ครม.เห็นชอบ 4 มาตรการรองรับสังคมผู้สูงอายุ มาดูกันว่ามีอะไรบ้าง - FINNOMENA
ดร.กอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) ในวันที่ 8 พ.ย.59 ว่า ครม.เห็นชอบมาตรการรองรับสังคมผู้สูงอายุ 4 มาตรการ
11 พ.ย. 2563

ดร.กอบศักดิ์ ภูตระกูล  ผู้ช่วยรัฐมนตรีประจำสำนักนายกรัฐมนตรี เปิดเผยผลการประชุมคณะรัฐมนตรี(ครม.) ในวันที่ 8 พ.ย.59 ว่า ครม.เห็นชอบมาตรการรองรับสังคมผู้สูงอายุ ประกอบด้วย
1. มาตรการการจ้างงาน โดยให้นายจ้าง สามารถนำค่าใช้จ่ายที่เป็นค่าจ้างของผู้สูงอายุตั้งแต่ 60 ปีขึ้นไป ไปหักลดหย่อนภาษีได้ 2 เท่า (สำหรับคนที่มีค่าจ้างไม่เกิน 15,000 บาทต่อเดือน โดยใช้สิทธินี้ได้ไม่เกิน 10% ของลูกจ้างทั้งหมด)
2. เห็นชอบโครงการก่อสร้างที่อยู่อาศัยสำหรับผู้สูงอายุ โดยใช้ที่ราชพัสดุใน 4 จังหวัด ได้แก่ ชลบุรี นครนายก เชียงใหม่ และเชียงราย เปิดให้ผู้เช่าสามารถเช่าได้เป็นเวลา 30 ปี + 30 ปี โดยจะให้สิทธิ์บุตรที่เลี้ยงดูบิดามารดาสูงอายุได้รับสิทธิในการจองก่อน
3. มาตรการสินเชื่อที่อยู่อาศัยสำหรับผู้สูงอายุ (Reverse mogache) คือให้ผู้สูงอายุสามารถนำบ้านที่ปลอดหนี้มาขอสินเชื่อจากธนาคาร โดยที่ธนาคารจะจ่ายเงินให้ผู้กู้ เป็นรายเดือนไปตลอดชีวิต
(อ่านรายละเอียด Reverse mogache ได้ที่นี่ http://bit.ly/2fxnxFN )
4. เห็นชอบร่างพระราชบัญญัติจัดตั้งกองทุนบำเหน็จบำนาญแห่งชาติ (กบช.) โดยกำหนดให้ลูกจ้างที่ ไม่มี หรือ มีกองทุนสำรองเลี้ยงชีพแต่ออมไม่ถึง 3% ต้องมาออมกับ กบช. เพื่อให้ครบ 3% และเมื่อครบอายุ 60 ปี สมาชิกสามารถเลือกรับเป็นบำเน็จหรือบำนาญก็ได้ ซึ่งจะทำให้มีผู้ที่ได้รับการดูแลจาก 3 ล้านคน เพิ่มเป็นเกือบ 12 ล้านคน และจะทำให้เงินออมของประเทศไทยเพิ่มขึ้นประมาณ 68,000 ล้านบาท
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: